### Beslutning

Godkendt.

### Sagsfremstilling

## Resume og sagens baggrund

I forbindelse med det tidligere præsenterede skitseprojekt for cykelstien mellem [adresse] og [adresse] var der lagt op til at forskyde selve veje ud for to ejendomme, hvor pladsen til cykelstien er begrænset.

En trafiksikkerhedsrevision har imidlertid gjort administrationen opmærksom på, at der i forbindelse med de to skitserede forskydninger af vejen vil være en øget risiko for frontalkollisioner mellem trafikanterne på vejen. Derfor har administrationen valgt at omprojektere cykelstien på de to konkrete steder, så vejen ikke forskydes.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Det er normalt at trafiksikkerhedsrevidere et trafiksikkerheds- eller cykelstiprojekt på baggrund af et færdigt skitseprojekt, så det er muligt at ændre på eventuelle detaljer inden overgangen til detailprojektering.

I forbindelse med overgangen fra skitseprojekt til detailprojekt for cykelstien mellem [adresse] og [adresse] er der således også udarbejdet en trafiksikkerhedsrevision, som belyser de trafiksikkerhedsmæssige problematikker ved anlæggelsen af cykelstistrækningen.

Trafiksikkerhedsrevisionen har taget afsæt i at vurdere trafiksikkerheden på hele det infrastrukturelle anlæg, det vil sige både vej og cykelsti.

Ved gennemgangen af trafiksikkerheden på cykelstiens tracering har revisoren givet flere forskellige anmærkninger, hvoraf langt de fleste let har kunnet indarbejdes i projektet. Der er dog to problematikker, som har medført større ændringer i projektet.

I det oprindelige projekt har administrationen forsøgt at holde en respektafstand til to konkrete ejendomme:

* Helsingevej 122: Grunden er meget lille og placeret langs et vandløb. For ikke at genere ejeren unødigt havde administrationen valgt at skitsere en forsætning af vejforløbet (flytning af vejen svarende til et kørespor) for ikke at berøre ejendommen.
* Mullerupvej 2: For ikke at genere og indskrænke forpladsen foran landbrugsejendommen havde administrationen valgt at skitsere en forsætning af vejforløbet.

For begge anmærkninger fra trafiksikkerhedsrevisoren gælder det, at de ovennævnte forsætninger af vejforløbet er problematiske og nedsætter trafiksikkerheden lokalt i forbindelse med forsætningen. Anmærkningerne lyder på, at der kan opstå risiko for frontalkollisioner med modkørende, idet bilister ikke erkender vejens nye forløb. Frontalkollison er karakteriseret som en uheldstype, der kan have en stor alvorlighedsgrad og i værste tilfælde en dødelig udgang. Desuden øges risikoen for at blive blændet af en direkte modkørende, idet vejen forsættes med et kørespor.

På baggrund af den nye information om trafiksikkerheden har administrationen valgt at omprojektere den tidligere præsenterede skitse, således at forsætning af vejforløbet udgår. Det betyder, at der ikke tages hensyn til ejendommene Helsingevej 122 og [adresse], der viser den oprindelige skitsering med forsætning og den nye skitsering uden forsætning).

Administrationen har været i dialog med ejerne af de to ejendommes og har præsenteret ændringerne. Ejerne er ikke umiddelbart positive over for de nye ændringer, da de tidligere var blevet stillet en, for dem, bedre løsning i udsigt. For ejendommen Helsingevej 122 har der været et møde på lokaliteten, og for ejendommen [adresse]Administrationen fortsætter med de nye skitserede løsninger, hvor cykelstien placeres ved siden af vejens tracé. Anlægsprojektet er i myndighedsfasen, hvor alle ansøgninger er indsendt til de relevante myndigheder. Umiddelbart herefter igangsættes arealerhvervelsen, hvor der indkaldes til åstedsforretning.

## Økonomiske konsekvenser

Ingen økonomiske konsekvenser.